Γαρίδες λεμονάτες
Υπέροχη και λαχταριστή συνταγή για γαρίδες λεμονάτες, από τον μετρ του είδους Λευτέρη Λαζάρου.
1 φλιτζ. τσαγιού ζωμό γαρίδας, 4 γαρίδες , 1/2 κουτ. γλυκού ξερό εστραγκόν, 2-3 κουτ. γλυκού πολύ ψιλοκομμένη πιπεριά Φλωρίνης, 1/2 κουτ. γλυκού ξύσμα λάιμ, 2 φρέσκα κρεμμυδάκια, ψιλοκομμένα, 1/3 φλιτζ. τσαγιού χυμό λεμονιού, 3/4 φλιτζ. τσαγιού λευκό ξηρό κρασί, 1 1⁄2 κουτ. σούπας μουστάρδα με μανταρίνι ή απλή μουστάρδα με λίγο ξύσμα μανταρινιού
Σε μέτριο αντικολλητικό τηγάνι ρίχνουμε το ζωμό γαρίδας και τον ζεσταίνουμε σε μέτρια προς χαμηλή φωτιά, μέχρι να ζεσταθεί.Προσθέτουμε 4 γαρίδες, καθαρισμένες εντελώς, το εστραγκόν, τη πιπεριά Φλωρίνης, το ξύσμα λάιμ και τα κρεμμυδάκια.Ανακατεύουμε για 1 λεπτό και ρίχνουμε το χυμό λεμονιού και το κρασί.Ανακατεύουμε, δυναμώνουμε τη φωτιά, αλατοπιπερώνουμε και ανακατεύουμε.Μαγειρεύουμε για 2 λεπτά και ρίχνουμε τη μουστάρδα με μανταρίνι, ανακατεύουμε καλά τη σάλτσα για να απλωθεί παντού η μουστάρδα και σερβίρουμε.
Γαρίδες,Νηστίσιμα